Aare Allikvee
Aare Allikvee (29. detsember 1921 Koksvere, Kõo vald, Viljandimaa – 13. august 1994 Tartu) oli eesti muusikateadlane ja pedagoog. Ta lõpetas 1941. aastal Tallinna Õpetajate Seminari. II maailmasõja ajal mobiliseeriti Nõukogude armeesse. 1951. aastal lõpetas Tartu Muusikakooli muusikateooria ja kompositsiooni alal (Johannes Bleive klassis). 1953–1957 õppis muusikateadust Moskva Gnessinite-nimelises Muusikapedagoogikainstituudis.